Ieslodzījuma vietu pārvaldes

atklāta konkursa

**"Gāzes katlu mājas izbūve Olaines cietumā un tās pieslēgšana pie gāzes vada"**

(iepirkuma identifikācijas numurs IeVP 2017/96)

Iepirkuma procedūras ziņojums

Rīgā, 2017. gada 7. decembrī

**1. Pasūtītājs:** Ieslodzījuma vietu pārvalde (turpmāk – Pārvalde), Stabu ielā 89, Rīgā, LV-1009

**Iepirkuma identifikācijas numurs:** IeVP 2017/96

**Iepirkuma procedūras veids**: atklātais konkurss Publisko iepirkumu likuma (turpmāk – Likums) noteiktajā kārtībā.

**Iepirkuma priekšmets un īss tā apraksts:** Gāzes katlu mājas izbūve Olaines cietumā un tās pieslēgšana pie gāzes vada.

**2. Datums, kad informatīvais paziņojums publicēts Iepirkumu uzraudzības biroja mājas lapā:** 2017. gada 9. oktobris.

**3. Iepirkumu komisija:**

**Iepirkumu komisijas priekšsēdētāja:** Pārvaldes priekšnieka vietniece pulkvežleitnante Tatjana Trocka

**Iepirkumu komisijas locekļi:**

Pārvaldes centrālā aparāta Uzraudzības daļas galvenais inspektors majors Madars Vekmanis

Pārvaldes centrālā aparāta Apsardzes daļas galvenais inspektors majors Vadims Petruhins

Pārvaldes centrālā aparāta Nodrošinājuma daļas ugunsdrošības un civilās aizsardzības tehniķis Gints Bogdanovs.

**Iepirkumu komisijas izveidošanas pamatojums**: Pārvaldes priekšnieka 2017. gada 24. maija rīkojumu Nr. 117 „Par iepirkumu komisijas izveidošanu”.

**Sagatavoja:**

Pārvaldes centrālā aparāta Iepirkumu un līgumu daļas galvenā speciāliste kapteine Vineta Vietniece.

**4. Pretendentiem noteiktās kvalifikācijas prasības, saskaņā ar iepirkuma IeVP 2017/96 nolikumā (turpmāk – Nolikums) noteiktām prasībām:**

|  |  |
| --- | --- |
| Nolikuma apakšpunkta Nr. | Nolikuma prasības |
| 1.6.1. | Iesniedzot Iepirkuma piedāvājumu, pretendentam ir jāiesniedz arī piedāvājuma nodrošinājums bankas garantijas vai apdrošināšanas veidā par Iepirkuma nolikuma 1.6.2.punktā noteikto summu. |
| 4.1.1. | apliecinājums (un dokumentālais pierādījums), ka pretendentam ir tiesības sadales un lietotāju gāzes apgādes sistēmu būvdarbu vadīšanā. |
| 4.1.2. | apliecinājums,ka pretendenta rīcībā pakalpojuma sniegšanai ir nepieciešamas iekārtas un legāla (licenzēta) programmatūra projektēšanai, ka arī pierādījumi, ka pretendentam ir licenzētas datorprogrammas projekta izstrādei. |
| 4.1.3. | apliecinājums, ka pretendentam pēdējo trīs gadu laikā ir pieredze vismaz divu Iepirkuma priekšmetam atbilstošu objektu izbūve juridiskām personām un/vai valsts pārvaldes iestādēm. |
| 4.1.4. | **atsauksmes** no Nolikuma 4.1.3. apakšpunktā minēto pakalpojumu saņēmējiem; atsauksmēs jābūt norādei vai līgums tika izpildīts noteiktajā termiņā un kvalitatīvi. |
| 4.1.5. | pretendents būvdarbos nodrošinās vismaz šādu speciālistu piedalīšanos:  4.1.5.1. sertificēts speciālists, kurš ir ieguvis sertifikātu siltumapgādes, ventilācijas un gaisa kondicionēšanas sistēmu būvdarbu vadīšanā (sertifikātam ir jābūt spēkā līdz būvdarbu termiņa beigām);  4.1.5.3. sertificēts speciālists, kurš ir ieguvis sertifikātu elektroietaišu izbūves darbu vadīšanā (sertifikātam ir jābūt spēkā līdz būvdarbu termiņa beigām);  4.1.5.4.Sertificēts speciālists, kurš ir ieguvis sertifikātu ūdensapgādes un kanalizācijas sistēmu, ieskaitot ugunsdzēsības sistēmas, būvdarbu vadīšanā (sertifikātam ir jābūt spēkā līdz būvdarbu termiņa beigām) |
| 4.1.6. | Par katru Nolikuma 4.1.5. apakšpunktā minēto un piedāvājumā iekļauto speciālistu iesniedz prasīto sertifikātu kopijas. |
| 4.1.7. | Ja Nolikuma 4.1.5. apakšpunktā minētie speciālisti ir ārvalstu speciālisti, tad tiem jābūt izsniegtai licencei, sertifikātam vai citam dokumentam attiecīgo pakalpojumu sniegšanai (ja šādu dokumentu nepieciešamību nosaka attiecīgās ārvalsts normatīvie akti) un ārvalstu speciālistiem jāatbilst izglītības un profesionālās kvalifikācijas prasībām attiecīgās profesionālās darbības veikšanai Latvijas Republikā. |
| 4.1.8. | **apliecinājums,** kas atbilst Nolikuma 7. pielikumā norādītajam. |
| 4.1.9. | Bankas vai apdrošināšanas sabiedrības apliecinājums, ka pretendentam, ja tam tiks piešķirtas līguma slēgšanas tiesības, tiks izsniegts bez nosacījuma un neatsaucams līguma izpildes nodrošinājums apjomā, kas nav mazāks par 10% (desmit) no piedāvātās līguma cenas (bez PVN). |
| 4.1.10. | Bankas vai apdrošināšanas sabiedrības apliecinājums par piedāvātā garantijas laika neatsaucamu un nodrošinājumu par summu, kura nav mazāka par 5% (pieci procenti) no piedāvātās līgumcenas (bez PVN). |
| 4.1.11 | Apliecinājums ar informāciju par pretendenta piedāvāto būvdarbu izpildes termiņu (kalendāra nedēļas) un par piedāvāto būvdarbu garantijas termiņu (kalendāra mēneši). |
| 5. | Pretendenta gada kopējais vidējais finanšu apgrozījums attiecībā uz būvdarbiem pēdējo 3 (trīs) pilno gadu laikā (2014., 2015. un 2016. gadā) vismaz 2 (divas) reizes pārsniedz pretendenta piedāvātās Būvdarbu kopējās līgumcenas (bez pievienotās vērtības nodokļa (turpmāk – PVN)) apmērā. |

**5. Pretendentu nosaukumi, kuri iesniedza piedāvājumus, kā arī piedāvātās cenas un pārbaudes rezultāti attiecībā uz pretendentu, kuram būtu piešķiramas līguma slēgšanas tiesības:**

Pretendentu finanšu piedāvājumi:

|  |  |
| --- | --- |
| **Pretendents** | **Līgumcena, EUR (bez PVN) - piedāvājuma izvēles kritērijs** |
| SIA "REVENITA", reģistrācijas Nr.40003611478 | **497 939,39** |
| SIA "FILTER", reģistrācijas Nr.50003186431 | **527 954,74** |
| SIA "MESAKO", reģistrācijas Nr.40003331113 | **547 943,69** |

**6. Pretendenta piedāvājuma izvēles kritērijs.**

"7.1.Vērtēšanas kritērijs – D – saimnieciski visizdevīgākais piedāvājums.

7.2. Komisija, salīdzinot piedāvājumus savā starpā, izvēlas saimnieciski visizdevīgāko piedāvājumu.

7.3. Komisija, nosakot saimnieciski visizdevīgāko piedāvājumu, izmanto šādu vērtēšanas kritēriju ar attiecīgu maksimālo piešķiramo punktu skaitu:

|  |  |  |  |
| --- | --- | --- | --- |
| Nr.p.k. | Kritēriji | Kritēriju īpatsvars (procentos) | Kritēriju skaitliskā vērtējuma diapazons (punktos) |
| A | Piedāvātā līgumcena | 70 | 1–70 |
| B | Darbu garantijas termiņš (kalendārajos mēnešos) | 15 | 1–15 |
| C | Darbu izpildes ilgums (kalendārajās nedēļās) | 15 | 1–15 |
| Maksimālais iespējamais kopējais skaits | | 100 | 100 |

Vērtēšanas kritēriji tiek sadalīti to nozīmīguma secībā ar noteiktu punktu skaitu, pieņemot kopējo maksimālo vērtēšanas kritēriju līmeni par 100 punktiem. Komisija katram piedāvājumam atsevišķi aprēķina vērtēšanas kritēriju punktus.

Katrs Komisijas loceklis piedāvājumu vērtē individuāli pēc visiem Nolikuma 7.3.apakšpunktā norādītajiem vērtēšanas kritērijiem.

**A – Piedāvātā līgumcena**

A = Azem/ Apied x N

(Azem – viszemāk piedāvāta cena; Apied – vērtējamā cena; N – kritērija maksimālā skaitliskā vērtība).

**B –** Darbu garantijas termiņšB = Bpied/Bgar x N

(Bpied – piedāvātais garantijas termiņš; Bgar – garākais piedāvātais termiņš; N – kritērija maksimālā skaitliskā vērtība).

**C – Darbu izpildes ilgums (kalendārajās nedēļās)**

C = Cīsāk / Cpied x N

(Cīsāk – īsākais piedāvātais termiņš; Cpied – izvērtējamais termiņš; N – kritērija maksimālā skaitliskā vērtība).

Piedāvātais Darbu izpildes ilgums jānorāda nedēļās, skaitot no līguma spēkā stāšanās dienas.

Ja pretendents savā piedāvājumā būs norādījis nesamērīgi īsu Darbu izpildes ilgumu salīdzinājumā ar citu pretendentu piedāvāto Darbu izpildes ilgumu, vai arī Komisija secinās, ka atbilstoši Darbu specifikai un/vai tehnoloģijai, pretendenta piedāvātajā Darbu izpildes ilgumā nav iespējams kvalitatīvi veikt Darbus, šāds piedāvājums tiks noraidīts, kā neatbilstošs iepirkuma konkursa prasībām un tālāk netiks vērtēts.

Saimnieciski visizdevīgākā piedāvājuma noteikšana:

**D = A+B+C**

7.4. Par saimnieciski visizdevīgāko piedāvājumu tiek atzīts piedāvājums, kurš atbilstoši Nolikumā noteiktajiem vērtēšanas kritērijiem ieguvis vislielāko kopējo punktu skaitu."

**7. Piedāvājumu iesniegšanas termiņš:** 2017. gada 10. novembris, plkst.11.00.

**8. Piedāvājumu atvēršanas vieta, datums un laiks:** Ieslodzījuma vietu pārvalde, Stabu ielā 89, Rīgā, LV-1009, 314.kabinetā, 2017. gada 10. novembrī, plkst.11.00.

**9. Piedāvājuma vērtēšanas kopsavilkums:**

Pretendentu iesniegto piedāvājumu atbilstība Nolikuma kvalifikācijas prasībām.

|  |  |  |  |
| --- | --- | --- | --- |
| Nolikuma apakšpunkta Nr. | SIA "REVENITA", reģistrācijas Nr.40003611478 | SIA "FILTER", reģistrācijas Nr.50003186431 | SIA "MESAKO", reģistrācijas Nr.40003331113 |
| 1.6.1. | Ir iesniegts/atbilst | Nav iesniegts | Ir iesniegts/atbilst |
| 4.1.1. | Ir iesniegts/neatbilst | Nav iesniegts | Ir iesniegts/daļēji atbilst |
| 4.1.2. | Ir iesniegts/ daļēji atbilst | Ir iesniegts/atbilst | Ir iesniegts/atbilst |
| 4.1.3. | Ir iesniegts/atbilst | Ir iesniegts/atbilst | Ir iesniegts/atbilst |
| 4.1.4. | Ir iesniegts/atbilst | Ir iesniegts/atbilst | Ir iesniegts/atbilst |
| 4.1.5. | Ir iesniegts/atbilst | Ir iesniegts/atbilst | Ir iesniegts/atbilst |
| 4.1.6. | Ir iesniegts/atbilst | Ir iesniegts/atbilst | Ir iesniegts/atbilst |
| 4.1.7. | Nav nepieciešams | Nav nepieciešams | Nav nepieciešams |
| 4.1.8. | Ir iesniegts/atbilst | Ir iesniegts/atbilst | Ir iesniegts/atbilst |
| 4.1.9. | Ir iesniegts/atbilst | Ir iesniegts/atbilst | Ir iesniegts/atbilst |
| 4.1.10. | Ir iesniegts/daļēji atbilst | Ir iesniegts/atbilst | Ir iesniegts/atbilst |
| 4.1.11. | Ir iesniegts/atbilst | Ir iesniegts/atbilst | Ir iesniegts/atbilst |
| 5. | Ir iesniegts/atbilst | Ir iesniegts/atbilst | Ir iesniegts/atbilst |

Atbilstoši Nolikuma 1.6.1.apakšpunkta prasībām, iesniedzot Iepirkuma piedāvājumu, pretendentam ir jāiesniedz arī piedāvājuma nodrošinājums bankas garantijas vai apdrošināšanas veidā par Iepirkuma nolikuma 1.6.2.punktā noteikto summu.

SIA "FILTER" nav iesniegusi prasīto piedāvājuma nodrošinājumu.

Saskaņā ar Nolikuma 4.1.1.apakšpunktu pretendentam jāiesniedz apliecinājums (un dokumentālais pierādījums), ka pretendentam ir tiesības sadales un lietotāju gāzes apgādes sistēmu būvdarbu vadīšanā.

SIA "REVENITA" ir iesniegusi minēto apliecinājumu, bet nav iesniegusi dokumentālus pierādījumus. Iepirkumu komisija pārbaudot minēto informāciju Būvniecības informācijas sistēmas Būvkomersantu reģistrā konstatē, ka pretendentam SIA "REVENITA" nav tiesības sadales un lietotāju gāzes apgādes sistēmu būvdarbu vadīšanā. Pretendents piedāvājumā norādījis kā savu darbinieku speciālistu (Mārci Sīviņu), kuram ir sertifikāts sadales un lietotāju gāzes apgādes sistēmu būvdarbu vadīšanā. Turklāt, Iepirkumu komisija pārbaudot minēto informāciju Būvniecības informācijas sistēmas Būvkomersantu un Būvspeciālistu reģistrā konstatē, ka minētais speciālists neuzrādās kā SIA "REVENITA" būvspeciālists. Piedāvājumā ir iesniegts minētā speciālista parakstīts apliecinājums par to, ka veiks attiecīgos darbus objektā.

SIA "FILTER" nav iesniegusi minēto apliecinājumu un dokumentālus pierādījumus. Iepirkumu komisija pārbaudot informāciju Būvniecības informācijas sistēmas Būvkomersantu reģistrā konstatē, ka pretendentam SIA "FILTER" nav tiesības sadales un lietotāju gāzes apgādes sistēmu būvdarbu vadīšanā. Turklāt izskatot pretendenta piedāvājumu Iepirkumu komisija konstatē, ka pretendents iepirkuma līguma izpildē plāno iesaistīt divu komersantus kā apakšuzņēmējus. Pārbaudot informāciju par minētajiem komersantiem Būvniecības informācijas sistēmas Būvkomersantu reģistrā Iepirkumu komisija konstatē, ka tiem arī nav tiesības sadales un lietotāju gāzes apgādes sistēmu būvdarbu vadīšanā.

SIA "MESAKO" ir iesniegusi minēto apliecinājumu, bet nav iesniegusi dokumentālus pierādījumus. Iepirkumu komisija pārbaudot minēto informāciju Būvniecības informācijas sistēmas Būvkomersantu reģistrā konstatē, ka pretendentam SIA "MESAKO" ir tiesības sadales un lietotāju gāzes apgādes sistēmu būvdarbu vadīšanā. Attiecīgi Iepirkumu komisija uzskata, ka pretendenta piedāvājums atbilst Nolikuma 4.1.1.apakšpunkta prasībām.

Saskaņā ar Nolikuma 4.1.2. apakšpunktu pretendentam jāiesniedz apliecinājums,ka pretendenta rīcībā pakalpojuma sniegšanai ir nepieciešamas iekārtas un legāla (licenzēta) programmatūra projektēšanai, ka arī pierādījumi, ka pretendentam ir licenzētas datorprogrammas projekta izstrādei.

SIA "REVENITA" savā piedāvājumā iesniedza apliecinājumu, bet nav iesniegusi dokumentālus pierādījumus.

Saskaņā ar Nolikuma 4.1.10.apakšpunktu pretendentam jāiesniedz Bankas vai apdrošināšanas sabiedrības apliecinājums par piedāvātā garantijas laika neatsaucamu un nodrošinājumu par summu, kura nav mazāka par 5% (pieci procenti) no piedāvātās līgumcenas (bez PVN).

SIA "REVENITA" iesniegtajā apdrošināšanas sabiedrības apliecinājumā objekta garantijas laiks ir norādīts 24 (divdesmit četri) mēneši. Tas neatbilst pretendenta iesniegtajam apliecinājumam (4.1.11.apakšpunkts), kurā norādīts, ka būvdarbu garantijas termiņš ir 60 (sešdesmit) kalendāra mēneši.

Atbilstoši Nolikuma 5.punktam pretendentam jāiesniedz pretendenta gada kopējais vidējais finanšu apgrozījums attiecībā uz būvdarbiem pēdējo 3 (trīs) pilno gadu laikā (2014., 2015. un 2016. gadā) vismaz 2 (divas) reizes pārsniedz pretendenta piedāvātās Būvdarbu kopējās līgumcenas (bez pievienotās vērtības nodokļa (turpmāk – PVN)) apmērā.

Pārbaudot visu pretendentu norādīto informāciju par veikto būvdarbu finanšu apgrozījumu (pēc LURSOFT datu bāzes un Būvniecības informācijas sistēmas datiem) Iepirkumu komisija konstatē, ka visiem pretendentiem minētais apgrozījums atbilst Nolikuma prasībām.

Atbilstoši Nolikuma 2.pielikumam pretendentiem jāiesniedz izstrādāto tehnisko projektu saraksts (atbilstoši norādītajai tabulai).

SIA "REVENITA" iesniegtajā sarakstā nav norādījusi minētajiem darbiem vērtību EUR bez PVN, pašu spēkiem veikto darbu apjomu % no tehniskā projekta vērtības, pasūtītāja kontaktpersonas, kā arī darbu uzsākšanas un pabeigšanas gadu un mēnesi.

Atbilstoši Nolikuma 6.2.apakšpunktam Iepirkumu komisija neizskata pretendenta piedāvājumu un izslēdz pretendentu no turpmākās dalības Iepirkumā, ja piedāvājums neatbilst kādai Iepirkuma nolikumā noteiktajai prasībai vai piedāvājums tiek atzīts par nepamatoti lētu, vai pretendents ir iesniedzis nepatiesu informāciju vai vispār nav iesniedzis pieprasīto informāciju, vai piedāvājumu izvērtēšanas laikā Pretendents savu piedāvājumu atsauc, pretendents nav iesniedzis piedāvājuma nodrošinājumu atbilstoši Nolikuma 1.6. punktā noteiktajam.

Saskaņā ar Likuma 41.panta sesto daļu, ja pasūtītājs konstatē, ka iesniegtajos dokumentos ietvertā informācija ir neskaidra vai nepilnīga, tas pieprasa, lai piegādātājs (pretendents) vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu.

Pamatojoties uz minēto Iepirkumu komisija pieņēma lēmumu izslēgt SIA "FILTER" no turpmākās dalības Iepirkumā. Iesniegtais piedāvājums neatbilst Nolikuma 1.6.1. apakšpunkta un 4.1.1. apakšpunkta prasībām.

Iepirkumu komisija pieņēma lēmumu pieprasīt no pretendenta SIA "REVENITA" papildus informāciju Nolikuma 4. punkta prasību apstiprināšanai un apliecināšanai, 2.pielikumā minēto, un neizslēgt pretendentu no turpmākas piedalīšanās Iepirkumā līdz papildus informācijas saņemšanai un tās izvērtēšanai.

Iepirkumu komisijas 2017. gada 17. novembra lēmums:

"1. Pieprasīt no pretendenta papildus informāciju:

1.1. SIA "REVENITA" Nolikuma 4.1.1., 4.1.2., 4.1.10.apakšpunkta prasību apstiprināšanai un 2.pielikumā esošo sarakstu;

1.2. termiņu papildus informācijas iesniegšanai noteikt saskaņā ar Likuma 41.pantu līdz 2017. gada 30. novembrim plks.11.00.

2. Pretendentam SIA "MESAKO" nosūtīt vēstuli, kurā Pasūtītājs (Ieslodzījuma vietu pārvalde) lūdz sniegt attiecīgu dokumentu, kas pierāda, ka pretendentam nebija nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro,* piedāvājumu iesniegšanas termiņa pēdējā dienā (2017. gada 10. novembrī).

3. Turpināt piedāvājumu vērtēšanu pēc minētās papildus pieprasītās informācijas saņemšanas."

Līdz 2017. gada 30. novembrim plks.11.00 ir saņemta papildu informācija no SIA "REVENITA".

Saskaņā ar Nolikuma 4.1.1.apakšpunktu pretendentam jāiesniedz apliecinājums (un dokumentālais pierādījums), ka pretendentam ir tiesības sadales un lietotāju gāzes apgādes sistēmu būvdarbu vadīšanā.

SIA "REVENITA" nav iesniegusi dokumentālu pierādījumu tam, ka pretendentam SIA "REVENITA" ir tiesības sadales un lietotāju gāzes apgādes sistēmu būvdarbu vadīšanā.

Saskaņā ar Nolikuma 4.1.2. apakšpunktu pretendentam jāiesniedz apliecinājums,ka pretendenta rīcībā pakalpojuma sniegšanai ir nepieciešamas iekārtas un legāla (licenzēta) programmatūra projektēšanai, ka arī pierādījumi, ka pretendentam ir licenzētas datorprogrammas projekta izstrādei.

SIA "REVENITA" ir iesniegusi minēto informāciju.

Saskaņā ar Nolikuma 4.1.10.apakšpunktu pretendentam jāiesniedz Bankas vai apdrošināšanas sabiedrības apliecinājums par piedāvātā garantijas laika neatsaucamu un nodrošinājumu par summu, kura nav mazāka par 5% (pieci procenti) no piedāvātās līgumcenas (bez PVN).

SIA "REVENITA" ir iesniegusi prasīto apliecinājumu.

Atbilstoši Nolikuma 2.pielikumam pretendentiem jāiesniedz izstrādāto tehnisko projektu saraksts (atbilstoši norādītajai tabulai).

SIA "REVENITA" ir iesniegusi minēto tabulu ar izstrādāto tehnisko projektu sarakstu. Minētajā sarakstā pretendents ir norādījis izpidīto darbu apjomu naudas vērtībā, kas krietni atšķiras no pretendenta piedāvātās līgumcenas.

Iepirkumu komisija uzskata pretendenta SIA "REVENITA" piedāvājumu par neatbilstošu Nolikuma prasībām (neatbilst 4.1.1.apakšpunkta prasībām).

Līdz 2017. gada 1. decembrim ir saņemta pieprasītā informācija no SIA "MESAKO". SIA "MESAKO" apliecinājumā norāda, ka uz 2017. gada 10. novembri nebija nodokļu (nodevu) parādi, jo vienlaikus pastāvēja pārmaksa, kas pārsniegtu nodokļa parāda apmēru. Konstatējams, ka 2017. gada 10. novembrī pretendentam bija iedzīvotāju ienākumu nodokļa parāds, kas pārsniedza Likumā norādīto apjomu, t.i. 150 *euro*.

Izskatot pretendenta iesniegtos dokumentus, Iepirkumu komisija secina, ka SIA "MESAKO" iesniegtie dokumenti (izdrukas par atlikumu vēsturi un budžeta nomaksas stāvokli) nepierāda to, ka pretendentam nebija nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro,* piedāvājumu iesniegšanas termiņa pēdējā dienā (2017. gada 10. novembrī).

Ņemot vērā iepriekš minēto un Iepirkuma Nolikuma 6.punkta prasības, Iepirkumu komisija nolemj pretendentu SIA "MESAKO" izslēgt no dalības Iepirkumā, jo pretendentam iepriekš minētajā dienā ir nodokļu parāds, kas kopsummā pārsniedz 150 *euro*, un pretendentu SIA "REVENITA" izslēgt no dalības Iepirkumā, jo pretendenta piedāvājums neatbilst Nolikuma kvalifikācijas prasībām.

Ņemot vērā iepriekš minēto un saskaņā ar Ministru kabineta noteikumu Nr.107 "Iepirkuma procedūru un metu konkursu norises kārtība" 4.sadaļas nosacījumiem Iepirkumu komisija nolemj izbeigt Iepirkumu, jo pretendents SIA "MESAKO" tiek izslēgts no dalības Iepirkumā un pretendents SIA "REVENITA" neatbilst iepirkuma procedūras dokumentos noteiktajām kvalifikācijas prasībām..

**Iepirkumu komisijas lēmums:**

1. Saskaņā ar Ministru kabineta noteikumu Nr.107 "Iepirkuma procedūru un metu konkursu norises kārtība" 4.sadaļas nosacījumiem izbeigt Iepirkumu, jo pretendents SIA "MESAKO" tiek izslēgts no dalības Iepirkumā un pretendents SIA "REVENITA" neatbilst iepirkuma procedūras dokumentos noteiktajām kvalifikācijas prasībām.

2. Saskaņā ar Likuma 37.panta trešās daļas nosacījumiem, informēt visus pretendentus par Iepirkumu komisijas lēmuma 1.punktā norādīto triju darbdienu laikā pēc Iepirkumu komisijas lēmuma pieņemšanas.

3. Saskaņā ar Likuma 29. panta pirmo daļu par Iepirkuma procedūras rezultātiem publicēt informāciju Iepirkumu uzraudzības biroja tīmekļa vietnē 10 (desmit) darbdienu laikā pēc Iepirkumu komisijas lēmuma pieņemšanas.

Sagatavotājs: V. Vietniece